SAWAD บวกยาว 5 วันติด พุ่งต่อ 6% ลุ้นผลงาน Q2 โตแจ่ม โบรกฯเชียร์ “ซื้อ” ชูเป้า 42 บ.
SAWAD บวกยาว 5 วันติด พุ่งต่อ 6% ลุ้นผลงาน Q2 โตแจ่ม โบรกฯเชียร์ "ซื้อ" ชูเป้า 42 บ. โดยล่าสุด ณ เวลา 11.39 น. อยู่ที่ระดับ 37.50 บาท บวก 2.25 บาท หรือ 6.38% สูงสุดที่ระดับ 37.75 บาท ต่ำสุดที่ระดับ 35.50 บาท มูลค่าซื้อขาย 586.67 ล้านบาท
24 ก.ค. 2561

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 11.39 น. อยู่ที่ระดับ 37.50 บาท บวก 2.25 บาท หรือ 6.38% สูงสุดที่ระดับ 37.75 บาท ต่ำสุดที่ระดับ 35.50 บาท มูลค่าซื้อขาย 586.67 ล้านบาท

โดยราคาหุ้น SAWAD ปรับตัวขึ้นติดต่อกัน 5 วันรวด นับตั้งแต่ราคาหุ้นปิดที่ระดับ 30.75 บาท เมื่อวันที่ 17 ก.ค. 61
ด้าน บล.บัวหลวง ระบุในบทวิเคราะห์ฯ แนะนำหุ้น SAWAD เป็นอีกหนึ่งหุ้นในกลุ่มการเงินที่น่าจะได้ประโยชน์จากการเลื่อนใช้ IFRS9 (ภาระในการตั้งสำรองระหว่างปี 61-62 จะลดลง) และราคาหุ้นเริ่มยืนได้หลังจากโดน Drawdown มาเกิน 50% คาดผลการดำเนินงานไตรมาส 2/61 จะดีขึ้นจากไตรมาสก่อน (เทียบกับไตรมาส 1/61 ที่ระดับ 564 ลบ.) และมีแนวโน้มดีขึ้นอีกในครึ่งหลังปีนี้จากการเลื่อน IFRS 9
ขณะที่ สัญญาณทางเทคนิคแนะ “ซื้อ” หุ้น SAWAD เนื่องจากหุ้นกลับขึ้นมายืนปิดเหนือเส้นค่าเฉลี่ยระยะกลาง 25-days EMA ได้อย่างแข็งแกร่ง หนุนด้วยเครื่องมือวัดโมเมนตัม MACD &gt; 0 แสดงการเปลี่ยนโครงสร้างขาขึ้นระยะกลาง โดยมีเป้าหมาย 40-42 บาท และมี Stop loss หากต่ำกว่า 34 บาท